AIŠKINAMASIS RAŠTAS

Dėl Molėtų rajono savivaldybės leidimų laidoti išdavimo, laidojimo, kapinių lankymo, kapaviečių (kapų) identifikavimo ir leidimo laidoti neprižiūrimose kapavietėse išdavimo tvarkos aprašo patvirtinimo

**1. Parengto tarybos sprendimo projekto tikslai ir uždaviniai**

Atsižvelgus į Vyriausybės atstovo Utenos apskrityje tarnybos 2018-10-03 rašte Nr. 10-97 „Dėl informacijos pateikimo“ išdėstytas pastabas, reikalinga patvirtinti Molėtų rajono savivaldybės leidimų laidoti išdavimo, laidojimo, kapinių lankymo, kapaviečių identifikavimo ir leidimo laidoti neprižiūrimose kapavietėse išdavimo tvarkos aprašą, kuris atitiktų šiuo metu esantį teisinį reglamentavimą.

**2. Šiuo metu esantis teisinis reglamentavimas:**

Lietuvos Respublikos vietos savivaldos įstatymo 6 straipsnio 41 punktas, 16 straipsnio 4 dalis, 18 straipsnio 1 dalis;

Kapinių tvarkymo taisyklių, patvirtintų Lietuvos Respublikos Vyriausybės 2008 m. lapkričio 19 d. nutarimu Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“ 10, 13, 15, 23, 32 punktai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės. Reglamentuota leidimų laidoti išdavimo, laidojimo, kapinių lankymo, kapaviečių identifikavimo ir leidimo laidoti neprižiūrimose kapavietėse išdavimo tvarka.

Neigiamų pasekmių nėra.

**4. Priemonės sprendimui įgyvendinti**

Nėra.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Nėra.

**6.Vykdytojai, įvykdymo terminai**

Statybos ir žemės ūkio skyrius, Molėtų rajono seniūnijos.